pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-อดีตรัฐมนตรีว่าการสาธารณสุขอังกฤษชื่นชมการจัดการโควิด-19 ของไทย
วันอาทิตย์ที่ 15 มีนาคม 2563
อดีตรัฐมนตรีว่าการสาธารณสุขอังกฤษชื่นชมการจัดการโควิด-19 ของไทย
อดีตรัฐมนตรีว่าการสาธารณสุขอังกฤษชื่นชมการจัดการโควิด-19 ของไทย
วันที่ (13 มีนาคม 2563) สํานักข่าว independent.co.uk เผยแพร่คําสัมภาษณ์ และคลิปการสัมภาษณ์ นายเจเรมี ฮันต์ (Jeremy Hunt) อดีตรัฐมนตรีว่าการกระทรวงสาธารณสุข ระหว่างปี 2555-2561 ไม่เห็นด้วยกับการดําเนินการของรัฐบาล และนายกรัฐมนตรีอังกฤษ และชื่นชมไทยว่าประสบความสําเร็จอย่างยอดเยี่ยม
โดยนายเจเรมี ฮันต์ วิพากวิจารณ์การจัดการโควิด-19 ของ นายบอริส จอห์นสัน (Boris Johnson) นายกรัฐมนตรีอังกฤษ ว่าไม่มีการจัดการที่รวดเร็วเพียงพอ โดยเป็นการวิจารณ์ภายหลังนายกรัฐมนตรีอังกฤษแถลงว่าไวรัสโคโรนาเป็นวิกฤติสาธารณสุขที่เลวร้าย แต่ไม่ได้ดําเนินการจัดการที่เด็ดขาด อาทิ ยกเลิกการชุมนุมขนาดใหญ่ และปิดโรงเรียน เพื่อลดภาระของเจ้าหน้าที่ด้านสาธารณสุข
ทั้งนี้ นายเจเรมี ฮันต์ เห็นว่าการระบาดของโควิด-19 ครั้งนี้เป็น “สถานการณ์ฉุกเฉินระดับชาติ” และคิดว่า อังกฤษมีระยะเวลาเหลือเพียง 4 สัปดาห์ที่จะไปถึงการระบาดเช่นเดียวกับอิตาลี ช่วงเวลานี้จึงสําคัญและควรดําเนินนโยบายสําคัญเพื่อชะลอการแพร่ระบาดของไวรัส โดยเขาระบุว่า “ประชาชนประหลาดใจและกังวลใจว่ารัฐบาลไม่ได้เคลื่อนไหวเร็วกว่านี้
ซี่งประเทศที่ดูเหมือนจะประสบความสําเร็จอย่างยอดเยี่ยมในการรับมือกับไวรัส คือ ประเทศไทย ซึ่งเป็นประเทศแรกนอกประเทศจีนที่ได้รับเชื้อไวรัส ขณะนี้ มีรายงานเพียง 59 รายเท่านั้น และไต้หวัน ประเทศใกล้เคียงกับจีน ที่มีจํานวนผู้รับเชื้อเพียง 49 ราย”
ที่มา https://www.independent.co.uk/news/uk/politics/coronavirus-uk-boris-johnson-jeremy-hunt-pandemic-nhs-covid-19-a9399076.html
รัฐบาลไทย-ข่าวทำเนียบรัฐบาล-สพค. สพฐ. ชี้แจงปัญหาระบบการลงทะเบียนออนไลน์ครูผู้เข้ารับการพัฒนาแนวใหม่
วันพฤหัสบดีที่ 27 กรกฎาคม 2560
สพค. สพฐ. ชี้แจงปัญหาระบบการลงทะเบียนออนไลน์ครูผู้เข้ารับการพัฒนาแนวใหม่
สํานักพัฒนาครูและบุคลากรการศึกษาขั้นพื้นฐาน สํานักงานคณะกรรมการการศึกษาขั้นพื้นฐาน (สพค. สพฐ.) ได้ชี้แจงและประชาสัมพันธ์เกี่ยวกับปัญหาระบบการลงทะเบียนและติดตามประเมินผลครูผู้เข้ารับการพัฒนา
ตามหลักเกณฑ์การประเมินวิทยฐานะและการพัฒนาข้าราชการครูแนวใหม่ ซึ่งได้มีการจัดหลักสูตรอบรมให้ครูสามารถเลือกอบรมพัฒนาระบบออนไลน์ได้ตามความต้องการ โดยครูจะได้รับงบประมาณอบรมคนละ 1 หมื่นบาทต่อปี ดังนี้
เรียน ผอ.เขต/รักษาการ ผอ.เขต/ ผอ.รร./ ครู และทุกท่าน
กรณีที่เข้าระบบไม่ได้หรือมีปัญหา ช่องทางที่จะช่วยแก้ไขปัญหา มีดังนี้
1. Email: hrdtrainingobec@gmail.com
2. Line@: @trainingobec
3. Tel: 062 622 4747 หรือ 02 288 5634-5
กรณีที่ครูพบปัญหา ดังต่อไปนี้
1. จํารหัสผ่านเข้าระบบ Trianing.obec.go.th ไม่ได้
2. จํา E-mail ตนเองไม่ได้
3. จํา รหัสผ่าน E-mail ตนเองไม่ได้
ให้กรอกคําร้องเพื่อรับรหัสผ่านที่
https://goo.gl/forms/QtCxUt2E2O80Q2MJ3
กรณีที่ครูสํารองเงินจ่ายแล้วและถูกระบบยกเลิกเนื่องจากการยืนยันลงทะเบียนไม่ทันตามกําหนดระยะเวลา หรือมีปัญหา ดังต่อไปนี้
1. กรณีครูจ่ายค่าอบรมไปก่อน โดยใช้เงินส่วนตัวสํารองจ่าย
2. กรณีครูจ่ายค่าตั๋วเครื่องบินหรือจองตั๋วรถทัวร์ ล่วงหน้าแล้ว โดยใช้เงินส่วนตัวสํารองจ่าย
3. กรณีครูจ่ายค่าที่พักล่วงหน้า โดยใช้เงินส่วนตัวสํารองจ่าย
4. กรณียืมเงินจากสถานศึกษา หรือ เขตพื้นที่ จ่ายค่าลงทะเบียน,ค่าที่พัก,ค่าเดินทาง ล่วงหน้าแล้ว
ให้กรอกแบบกรอกข้อมูลการอบรม โดยตรวจสอบข้อมูลให้ถูกต้องก่อนยืนยันในระบบ
(กรุณาใช้ chrome ในการกรอกข้อมูล)
แบบกรอกข้อมูลhttps://goo.gl/forms/lzGNXkhp2W4F3XJn2
กรณีที่หลักสูตรบางหลักสูตร เลื่อนหรือยกเลิกการอบรม รายละเอียด ดังนี้
- ถ้าผู้จัดขอเลื่อน โดยแจ้งมายัง สพค. ให้เปลี่ยนวันที่อบรมและสถานที่อบรมนั้น เจ้าของหลักสูตรจะต้องแจ้งกลับไปยังครูที่ลงทะเบียนไว้ก่อนหน้าแล้วทุกคน ถ้าไม่แจ้ง ให้ครูแจ้งมาทาง ผอ.เขตพื้นที่ ซึ่งจะรวบรวมให้ส่วนกลางหรือแก้ไขปัญหาตามดุลยพินิจของ ผอ.เขตเลย (ในกรณีที่จัดการได้) ส่วนปัญหาที่ต้องร่วมกันตัดสินใจ ส่งมาที่ส่วนกลางหรือไลน์รวม ผอ.เขต หรือให้ครูส่งข่าวมาที่ @trainingobec
- ถ้าผู้จัดเลื่อนหรือยกเลิกโดยไม่แจ้ง (แต่หลักสูตรนั้นจะต้องยังคงอยู่ใน shopping list) ครูสามารถลงทะเบียน "ให้ 1 ดาว" และแสดงความคิดเห็นได้
โดยครูจะได้รับลิ้งค์ให้ประเมินความพึงพอใจหลังจากหมดระยะเวลาการอบรมแล้ว ใส่มาให้เต็มที่ ตามความเป็นจริง สพค. จะนําข้อมูลทั้งหมดที่ครูเสียหายทําเรื่องไปที่สถาบันคุรุพัฒนาให้ถอนออกจาก list ที่ครู shopping รวมทั้งจะประกาศให้ครูทุกท่านทราบว่า ต่อไปอย่าเลือกอีก รักษาสิทธิ์ตรงนี้ ช่วยกันแก้ปัญหา
วันที่ 27 ก.ค. 60
Cr. ผอ.สพค.สพฐ.
บัลลังก์ โรหิตเสถียร
สรุป/รายงาน
รัฐบาลไทย-ข่าวทำเนียบรัฐบาล-ทส. เดินหน้าประชาสัมพันธ์ “ประชารัฐร่วมใจ แยกทิ้งขยะอันตราย”
วันอังคารที่ 18 กรกฎาคม 2560
ทส. เดินหน้าประชาสัมพันธ์ “ประชารัฐร่วมใจ แยกทิ้งขยะอันตราย”
กระทรวงทรัพยากรธรรมชาติและสิ่งแวดล้อม โดย พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม นําคณะผู้บริหารจากหน่วยงานที่เข้าร่วมโครงการความร่วมมือระหว่างภาครัฐกับภาคเอกชน ภายใต้แนวทาง "ประชารัฐร่วมใจ แยกทิ้งขยะอันตราย"
วันนี้ (18 กรกฎาคม 2560) กระทรวงทรัพยากรธรรมชาติและสิ่งแวดล้อม โดย พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม นําคณะผู้บริหารระดับสูงในสังกัดกระทรวงฯ และหน่วยงานที่เข้าร่วมโครงการความร่วมมือระหว่างภาครัฐกับภาคเอกชนในการเก็บรวบรวมของเสียอันตรายจากชุมชน ซากผลิตภัณฑ์เครื่องไฟฟ้าและอิเล็กทรอนิกส์ ภายใต้แนวทาง "ประชารัฐร่วมใจ แยกทิ้งขยะอันตราย" ร่วมนําเสนอข้อมูลและประชาสัมพันธ์การดําเนินงานโครงการฯ พร้อมทั้งสาธิตการแยกทิ้งขยะอันตราย อีกทั้งมอบตู้เก็บรวบรวมของเสียอันตราย (Drop off) ให้แก่ ฯพณฯ นายกรัฐมนตรี พลเอก ประยุทธ์ จันทร์โอชา ณ ตึกบัญชาการ 1 ทําเนียบรัฐบาล
โครงการ "ประชารัฐร่วมใจ แยกทิ้งขยะอันตราย" เป็นความร่วมมือระหว่างภาครัฐและภาคเอกชน
เช่น ห้างสรรพสินค้า ร้านสะดวกซื้อ กลุ่มอาคารสูง หมู่บ้านจัดสรร เป็นต้น ในการเก็บรวบรวมของเสียอันตรายจากชุมชน ซากผลิตภัณฑ์เครื่องไฟฟ้าและอิเล็กทรอนิกส์ เพื่อสร้างจิตสํานึกและเพิ่มช่องทางอํานวยความสะดวกให้ประชาชนในการแยกทิ้งของเสียอันตรายจากชุมชน ตลอดจนเสริมสร้างความร่วมมือในการคัดแยกของเสียอันตรายตั้งแต่ต้นทางจนถึงปลายทางอย่างถูกหลักวิชาการ หลังจากพบว่าในปี 2559 มีปริมาณขยะดังกล่าว 606,318 ตัน ซึ่งเพิ่มขึ้นจากปีก่อนถึงร้อยละ 2.57
ทั้งนี้ ในการดําเนินการจะนําตู้เก็บรวบรวมของเสียอันตราย (Drop off) ไปติดตั้งไว้ที่ร้านสะดวกซื้อ กลุ่มอาคารสูง หมู่บ้านจัดสรร และห้างสรรพสินค้าชั้นนําทั่วประเทศ เพื่อนําร่องแยกประเภทของเสียอันตรายจากชุมชน ซากผลิตภัณฑ์เครื่องใช้ไฟฟ้าและอิเล็กทรอนิกส์ไปบําบัดและกําจัดให้ถูกหลักวิชาการต่อไป
รัฐบาลไทย-ข่าวทำเนียบรัฐบาล-10 ภารกิจที่ผู้สูงวัยสามารถทำได้เพื่อป้องกันเชื้อไวรัสโควิด-19
วันพฤหัสบดีที่ 30 เมษายน 2563
10 ภารกิจที่ผู้สูงวัยสามารถทําได้เพื่อป้องกันเชื้อไวรัสโควิด-19
ภารกิจง่ายๆ ที่เป็นประโยชน์ต่อผู้สูงวัยมีอะไรบ้างนะ
10 ภารกิจที่ผู้สูงวัยสามารถทําได้เพื่อป้องกันเชื้อไวรัสโควิด-19 มีดังนี้
1.ดื่มน้ํา 8 แก้วต่อวัน
2.แกว่งแขนอย่างถูกวิธี
3.ทํางานบ้าน ดูแลสวน
4.ออกกําลังกายแต่ต้องป้องกันการหกล้ม
5.เล่นเกมฝึกทักษะสมองป้องกันภาวะสมองเสื่อม
6.รับประทานอาหารให้ครบ 5 หมู่
7.ยืดเหยียดเส้นเบาๆ หรือสัมผัสแสงแดดยามเช้า
8.นั่งสมาธิผ่อนคลายความเครียด
9.กินธัญพืช ผักผลไม้ 5 สี
10.อ่านหนังสือติดตามข่าวแต่พอดี
รัฐบาลไทย-ข่าวทำเนียบรัฐบาล-นายก ชวนคนไทยลอยกระทงปลอดภัย รักษ์สิ่งแวดล้อม เตือนผู้ปกครองดูแลลูกหลานระหว่างท่องเที่ยว
วันอาทิตย์ที่ 10 พฤศจิกายน 2562
นายก ชวนคนไทยลอยกระทงปลอดภัย รักษ์สิ่งแวดล้อม เตือนผู้ปกครองดูแลลูกหลานระหว่างท่องเที่ยว
นายก ชวนคนไทยลอยกระทงปลอดภัย รักษ์สิ่งแวดล้อม เตือนผู้ปกครองดูแลลูกหลานระหว่างท่องเที่ยว
ศาสตราจารย์ นฤมล ภิญโญสินวัฒน์ เผยว่า พลเอก ประยุทธ์ จันทร์โอชา นายกรัฐมนตรีและรัฐมตรีว่าการกระทรวงกลาโหม ฝากเชิญชวนคนไทยร่วมเที่ยวงานวันลอยกระทง สืบสานประเพณีไทย โดยเน้นรักษาสิ่งแวดล้อม ด้วยการใช้กระทงที่ทําจากวัสดุที่ย่อยสลายง่าย หรือสามารถเก็บทําลายได้ รวมทั้งให้เน้นความปลอดภัยระหว่างลอยกระทงหรือท่องเที่ยวบริเวณแหล่งนํา้ต่างๆ
“นายกรัฐมนตรียังห่วงใย ฝากเตือนผู้ปกครอง ดูแลลูกหลานและระมัดระวังเด็กเล็กเป็นพิเศษ ระหว่างร่วมเที่ยวงานวันลอยกระทงโดยเฉพาะบริเวณแหล่งน้ําทั่วไป ทั้งแม่นํา้ ลําคลอง สระนํา้และสวนนํา้ต่างๆ พร้อมขอร้องงดการจุดประทัดดอกไม้ไฟ และปล่อยโคมลอยเพื่อหลีกเลี่ยงการเกิดอุบัติเหตุ ซึ่งวันลอยกระทงปีนี้ นายกรัฐมนตรีจะได้ไปร่วมลอยกระทงกับพี่น้องชาวกาญจนบุรีด้วย” โฆษกประจําสํานักนายกรัฐ กล่าว
รัฐบาลไทย-ข่าวทำเนียบรัฐบาล-รัฐบาลเดินหน้าคลินิกหมอครอบครัวดูแลสุขภาพประชาชนอย่างเท่าเทียม
วันศุกร์ที่ 18 สิงหาคม 2560
รัฐบาลเดินหน้าคลินิกหมอครอบครัวดูแลสุขภาพประชาชนอย่างเท่าเทียม
เพื่อลดความเหลื่อมล้ําในสังคม และสร้างโอกาสในการเข้าถึงบริการภาครัฐด้านการดูแลสุขภาพอย่างเท่าเทียมกัน ในทุกพื้นที่และทุกระดับเศรษฐกิจ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลขับเคลื่อนโครงการคลินิกหมอครอบครัวเพื่อให้ประชาชนได้รับการดูแลสุขภาพที่มีคุณภาพทัดเทียมกันด้วยระบบการแพทย์ปฐมภูมิ 1 ทีมดูแลประชากร 10,000 คน โดยปัจจุบันประเทศไทยมีคลินิกหมอครอบครัวแล้ว 596 แห่ง และจะขยายบริการเพิ่มเป็น 996 แห่งในปี 2561 ครอบคลุมพื้นที่ กทม. 4 เขต คือ จอมทอง ลาดพร้าว บางกอกน้อย และดอนเมือง รวมทั้งเพิ่มจํานวนคลินิกในเขตเมืองทั่วประเทศอีก 30 แห่ง ดูแลประชากรได้ 9,960,000 คน ทั้งนี้ จากการวิจัยทางเศรษฐศาสตร์พบว่าในระยะเวลา 10 ปี คลินิกหมอครอบครัว จะช่วยลดค่าใช้จ่ายในการรักษาพยาบาล ลดภาวะแทรกซ้อนจากโรคเรื้อรัง และลดการใช้บริการโรงพยาบาลโดยไม่จําเป็นรวมทั้งสิ้นคิดเป็นมูลค่ากว่า 239,000 ล้านบาท
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มารู้จักฝุ่น PM2.5 ที่หลายคนอาจไม่รู้
วันพุธที่ 2 ตุลาคม 2562
มารู้จักฝุ่น PM2.5 ที่หลายคนอาจไม่รู้
..
#ไทยคู่ฟ้ามารู้จักฝุ่น PM2.5 ที่หลายคนอาจไม่รู้...ฝุ่นละอองขนาดเล็กนี้มีเส้นผ่านศูนย์กลางที่เล็กกว่า 2.5 ไมครอน หรือเล็กกว่าเส้นผมมนุษย์ราว 25 เท่า เป็นฝุ่นจิ๋วที่อันตรายต่อระบบหายใจ มักเกิดจากไอเสียของเครื่องยนต์ดีเซล การเผาวัชพืชและขยะ โรงงานอุตสาหกรรม ควันบุหรี่ ฯลฯ ซึ่งเราสามารถป้องกันปัญหาที่ต้นเหตุได้ คือ ไม่ใช้รถยนต์ที่ปล่อยควันดํา ช่วยกันรักษาสิ่งแวดล้อม ลดการเผาป่าเผาขยะ ฯลฯ
ในช่วงนี้ประเทศไทยมีสภาพอากาศนิ่ง ลมสงบ และอยู่ในช่วงเปลี่ยนฤดูกาล จึงทําให้ระดับ PM2.5 สูงขึ้นผิดปกติ จึงขอให้ประชาชนเลี่ยงการออกกําลังกายหรือกิจกรรมกลางแจ้ง หากมีความจําเป็นต้องออกจากบ้านให้ใส่หน้ากากอนามัยที่ป้องกันฝุ่น เช่น N95 โดยเฉพาะในผู้ป่วย ผู้สูงอายุ หญิงตั้งครรภ์ เด็กเล็ก ครับ
รัฐบาลไทย-ข่าวทำเนียบรัฐบาล-รมว.ยุติธรรม กำชับมาตรการงดการเยี่ยมญาติ ๑๔ วัน ควบคุมการแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙)
วันศุกร์ที่ 20 มีนาคม 2563
รมว.ยุติธรรม กําชับมาตรการงดการเยี่ยมญาติ ๑๔ วัน ควบคุมการแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙)
รมว.ยุติธรรม กําชับมาตรการงดการเยี่ยมญาติ ๑๔ วัน ควบคุมการแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙)
ในวันพุธที่ ๑๘ มีนาคม ๒๕๖๓ เวลา ๑๐.๐๐ น. ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุมผู้บริหารกระทรวงยุติธรรม ครั้งที่ ๑๑/๒๕๖๓ โดยมี ว่าที่ร้อยตรี ธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม นายวิวัฒน์ นิติกาญจนา ที่ปรึกษารัฐมนตรีว่าการกระทรวงยุติธรรม พร้อมด้วยผู้บริหารระดับสูงของกระทรวงยุติธรรม เข้าร่วมประชุม
ทั้งนี้ ภายหลังการประชุม นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย นายวิตถวัลย์ สุนทรขจิต อธิบดีกรมคุมประพฤติ นางอรัญญา ทองน้ําตะโก อธิบดีกรมบังคับคดี นายสหการณ์ เพ็ชรนรินทร์ อธิบดีกรมพินิจและคุ้มครองเด็กและเยาวชน และพันตํารวจเอก ณรัชต์ เศวตนันทน์ อธิบดีกรมราชทัณฑ์ แถลงมาตรการควบคุมการแพร่ระบาดของโรคติดเชื้อไวรัสโคโรนา ๒๐๑๙ (โควิด-๑๙)
นายสมศักดิ์ฯ กล่าวว่า กระทรวงยุติธรรมดําเนินนโยบายตามรัฐบาลเรื่องป้องกันไวรัสโควิด-๑๙ โดยให้กรมคุมประพฤติ กรมพินิจและคุ้มครองเด็กและเยาวชน และกรมราชทัณฑ์ งดการเยี่ยมญาติ ๑๔ วัน ตั้งแต่วันที่ ๑๘ - ๓๑ มีนาคม ๒๕๖๓ เพื่อป้องกันการระบาดไวรัสโควิด-๑๙ ก่อนหน้านี้ได้รับรายงานจากกรมราชทัณฑ์ว่า มีญาติผู้ต้องขังที่กลับจากประเทศกลุ่มเสี่ยงก่อนได้รับการตรวจหาเชื้อไวรัสโควิด-๑๙ ผลตรวจพบการติดเชื้อ จากนั้นมีการเดินทางมาเยี่ยมญาติที่เรือนจําแห่งหนึ่ง เป็นการกระทําที่ไม่มีความรับผิดชอบต่อสังคม แต่ยังดีที่ระบบการเยี่ยมผู้ต้องขัง จะมีกําแพงกระจกกั้น และคุยผ่านทางโทรศัพท์กัน ไม่สามารถถึงตัวกันได้
นายสมศักดิ์ฯ กล่าวต่ออีกว่า หลังทราบเรื่องจึงมีการระมัดระวังและให้เจ้าหน้าที่ธุรการ ๒ ราย ของเรือนจําดังกล่าว ไปตรวจหาเชื้อไวรัสโควิด-๑๙ เบื้องต้นแพทย์บอกไม่น่าติดเชื้อ แต่กรมราชทัณฑ์ไม่ได้นิ่งนอนใจ จึงให้ทําการกักตัวเองกว่า ๑๐ วันแล้ว ส่วนงดการเยี่ยมญาติในเรือนจําทั้งหมด เนื่องจากต้องทําให้นักโทษทั้งหมดกว่า ๓๗๐,๐๐๐ คน ปลอดเชื้อ ๑๐๐% เพราะเป็นสถานที่มีความแออัดและเสี่ยงสูงหากมีการติดเชื้อเข้าในเรือนจํา นอกจากนี้ ให้กรมบังคับคดีประสานเจ้าหนี้ เช่น ธนาคาร หรือสถาบันการเงินต่างๆ เลื่อนการบังคับคดีออกไปกว่า ๓ เดือน เพื่อช่วยเหลือประชาชนช่วงไวรัสโควิด-๑๙ ระบาดในประเทศไทย
รัฐบาลไทย-ข่าวทำเนียบรัฐบาล-รัฐบาลขยายเวลามาตรการ ชิม ชอป ใช้
วันจันทร์ที่ 18 พฤศจิกายน 2562
รัฐบาลขยายเวลามาตรการ ชิม ชอป ใช้
วันจันทร์ที่ 18 ธันวาคม 2562
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติมาตรการ “ชิม ชอป ใช้” ระยะที่ ๓ ให้เกิดการบริโภค จับจ่ายใช้สอย และท่องเที่ยว เพื่อสนับสนุนการขยายตัวทางเศรษฐกิจในช่วงที่เหลือของปีให้เกิดความต่อเนื่อง ซึ่งที่ผ่านมาประสบความสําเร็จเป็นอย่างดี ด้วยการเปิดรับลงทะเบียนเพิ่มสําหรับผู้ที่ยังไม่เคยได้รับสิทธิ์ จํานวน 2 ล้านสิทธิ์ โดยรัฐบาลจะสนับสนุนเงินชดเชยสําหรับการใช้จ่ายผ่าน g-Wallet ช่อง 2 ตามเงื่อนไขที่กระทรวงการคลังกําหนด นอกจากนี้ยังได้ขยายเวลาการใช้จ่ายค่าสินค้าและบริการผ่านแอปพลิเคชันกับร้านค้าที่ร่วมโครงการได้ทุกจังหวัด รวมทั้งจังหวัดตามทะเบียนบ้าน โดยสามารถใช้งานได้จนถึงวันที่ 31 ม.ค. 63 เพื่อกระจายรายได้สู่ชุมชน และเศรษฐกิจฐานราก อีกทั้งยังรองรับการใช้จ่ายในช่วงเทศกาลตรุษจีนอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-วศ.อว. พัฒนาคุณภาพห้องปฏิบัติการด้านการทดสอบคุณค่าทางโภชนะอาหารสัตว์ ให้ได้ผลการทดสอบเป็นไปตามมาตรฐานสากล
วันอาทิตย์ที่ 7 มิถุนายน 2563
วศ.อว. พัฒนาคุณภาพห้องปฏิบัติการด้านการทดสอบคุณค่าทางโภชนะอาหารสัตว์ ให้ได้ผลการทดสอบเป็นไปตามมาตรฐานสากล
วศ.อว. พัฒนาคุณภาพห้องปฏิบัติการด้านการทดสอบคุณค่าทางโภชนะอาหารสัตว์ ให้ได้ผลการทดสอบเป็นไปตามมาตรฐานสากล
เมื่อวันที่ 12 พฤษภาคม2563 กรมวิทยาศาสตร์บริการ โดยกองความสามารถห้องปฏิบัติการและรับรองผลิตภัณฑ์ ได้จัดกิจกรรมทดสอบความชํานาญห้องปฏิบัติการ (proficiency testing, PT) โดยได้ดําเนินการจัดส่งตัวอย่างอาหารสัตว์ ให้แก่ห้องปฏิบัติการที่สมัครเข้าร่วมกิจกรรม จํานวน 69 ห้องปฏิบัติการ ประกอบด้วยห้องปฏิบัติการภายในประเทศ 67 หน่วยงาน และต่างประเทศ 2 หน่วยงาน เพื่อให้ห้องปฏิบัติการดําเนินการทดสอบผลการวัด ในรายการ Moisture, Protein, Soluble proteins in Potassium hydroxide solution, Crude fiber and Ash in Feeding stuffs (Soybean meal) และส่งผลกลับมายังกลุ่มทดสอบความชํานาญห้องปฏิบัติการ ของกรมวิทยาศาสตร์บริการ ภายในวันที่ 29 พฤษภาคม 2563 เพื่อประเมินผลทางสถิติเปรียบเทียบผลการวัดระหว่างห้องปฏิบัติการต่อไป
กากถั่วเหลือง (Soybean meal) เป็นวัตถุดิบอาหารสัตว์ที่นิยมใช้กันเป็นอย่างมากเพราะมีโปรตีนสูงที่สุดในบรรดาอาหารสัตว์ที่ได้จากพืช และผลิตได้ง่ายทั้งนี้ในกระบวนการผลิตยังได้น้ํามันถั่วเหลืองซึ่งเป็นอาหารของคนได้อีกด้วย กากถั่วเหลืองสามารถผลิตได้เป็นปริมาณมากในประเทศ และฟาร์มเลี้ยงสัตว์นั้นใช้กากถั่วเหลืองเลี้ยงสัตว์เป็นหลักเพราะราคาไม่สูงและให้โปรตีนสูงต่อความต้องการของสัตว์
ดังนั้นผู้เลี้ยงสัตว์และผู้ผลิตอาหารสัตว์ จึงควรให้ความสําคัญในการตรวจวิเคราะห์คุณค่าทางโภชนะทั้งวัตถุดิบที่นํามาเป็นอาหารสัตว์และผลิตเป็นอาหารสัตว์ การทดสอบคุณค่าทางโภชนะอาหารสัตว์ โดยทั่วไปจะใช้วิธีทดสอบแบบประมาณ (proxinmate analysis) โดยหลักการวิธีนี้จะแบ่งกลุ่มโภชนะออกเป็น 6 กลุ่ม คือ ความชื้น (Moisture) โปรตีน (Protein) ไขมันรวม (Crude fat) กากหรือเยื่อใยรวม (Crude fiber) เถ้า (Ash) และคาร์โบไฮเดรตที่ย่อยได้ง่าย (nitrogen free extract, NFE)
กรมวิทยาศาสตร์บริการ ได้สนับสนุนผู้ประกอบการที่ทําการทดสอบคุณภาพด้านอาหารและอาหารสัตว์ โดยจัดกิจกรรมทดสอบความชํานาญห้องปฏิบัติการ สาขาอาหารรายการ Moisture, Protein, Soluble proteins in Potassium hydroxide solution, Crude fiber and Ash in Feeding stuffs (Soybean meal) ประเมินสมรรถนะและพัฒนาคุณภาพห้องปฏิบัติการให้ได้ผลการทดสอบเป็นไปตามมาตรฐานสากล ถือเป็นการประกันคุณภาพผลการทดสอบอย่างหนึ่งของห้องปฏิบัติการทดสอบที่ได้รับการรับรองระบบคุณภาพตามมาตรฐาน ISO/IEC17025 เพื่อให้เกิดความน่าเชื่อถือในผลการทดสอบว่ามีความแม่นยํา ถูกต้อง รวมถึงเป็นที่ยอมรับทั้งหน่วยงานรัฐบาล และเอกชน ที่ส่งตัวอย่างมาทดสอบ
ข้อมูลข่าวโดย : กรมวิทยาศาสตร์บริการ (วศ.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313
รัฐบาลไทย-ข่าวทำเนียบรัฐบาล-ประกาศกรมการขนส่งทางบก เรื่อง ข้อแนะนำในการปฏิบัติเพื่อป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID – 19) สำหรับผู้ประกอบการขนส่งด้วยรถที่ใช้ในการขนส่งสัตว์หรือสิ่งของ [กระทรวงคมนาคม]
วันศุกร์ที่ 20 มีนาคม 2563
ประกาศกรมการขนส่งทางบก เรื่อง ข้อแนะนําในการปฏิบัติเพื่อป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID – 19) สําหรับผู้ประกอบการขนส่งด้วยรถที่ใช้ในการขนส่งสัตว์หรือสิ่งของ [กระทรวงคมนาคม]
ประกาศกรมการขนส่งทางบก
เรื่อง ข้อแนะนําในการปฏิบัติเพื่อป้องกันและควบคุมการแพร่ระบาดของโรคติดเชื้อไวรัสโคโรนา 2019 (COVID – 19) สําหรับผู้ประกอบการขนส่งด้วยรถที่ใช้ในการขนส่งสัตว์หรือสิ่งของ
ประกาศกรมการขนส่งทางบก
เรื่อง ข้อแนะนําในการปฏิบัติเพื่อป้องกันและควบคุมการแพร่ระบาดของโรคติดเชื้อไวรัสโคโรนา2019 (COVID – 19)สําหรับผู้ประกอบการขนส่งด้วยรถที่ใช้ในการขนส่งสัตว์หรือสิ่งของ
....................................................................
ด้วยสถานการณ์ปัจจุบันเกิดการแพร่ระบาดของโรคติดเชื้อไวรัสโคโรนา2019 (COVID - 19)อย่างรวดเร็วและขยายตัวเป็นวงกว้าง ดังนั้น เพื่อเป็นการป้องกันและควบคุมการแพร่ระบาดของเชื้อไวรัสโคโรนา2019 (COVID - 19)อธิบดีกรมการขนส่งทางบกจึงเห็นสมควรประกาศข้อแนะนําสําหรับผู้ประกอบการขนส่งด้วยรถที่ใช้ในการขนส่งสัตว์หรือสิ่งของ ดังนี้
ข้อ1กําชับให้ผู้ขับรถสวมใส่หน้ากากอนามัย ขณะเดินทางไปสถานที่ที่มีคนหนาแน่น หมั่นล้างมือด้วยน้ําและสบู่หรือแอลกอฮอล์เพื่อทําความสะอาดมือ หลีกเลี่ยงการใช้มือสัมผัสปาก ตา และจมูก ซึ่งเป็นช่องทางการติดเชื้อโรคได้ รวมถึงหลีกเลี่ยงการสัมผัสบุคคลอื่นในขณะเดินทาง
ข้อ2เพิ่มความถี่ในการดูแลและทําความสะอาดด้วยน้ํายาฆ่าเชื้อโรคภายในรถบรรทุก สถานประกอบการขนส่ง และสถานที่เก็บ ซ่อม และบํารุงรักษารถ เช่น อุปกรณ์และเครื่องใช้ในการปฏิบัติงาน มือจับปิด-เปิดประตู ที่จับบริเวณประตูรถ ที่นั่ง ราวจับบันได/บันไดเลื่อน ปุ่มกดลิฟต์ และห้องน้ํา เป็นต้น
ข้อ3ติดตั้งจุดบริการแอลกอฮอล์เจล เพื่อให้บริการแก่ผู้ขับรถรวมถึงพนักงานในพื้นที่ส่วนกลางและบริเวณที่มีการใช้งานร่วมกัน เช่น บริเวณทางเข้า-ออก สถานประกอบการขนส่ง
ข้อ4กําชับให้เจ้าหน้าที่สวมหน้ากากอนามัยตลอดเวลาขณะปฏิบัติงาน และให้มีการตรวจสอบสภาพร่างกายผู้ขับรถและเจ้าหน้าที่ โดยมีการตรวจวัดอุณหภูมิร่างกายเพื่อคัดกรองรายวัน ก่อนปฏิบัติงานทุกวัน หากพบผู้ที่มีอุณหภูมิสูงเกินกว่า37.5องศาเซลเซียส หรือมีอาการไอ เจ็บคอ หอบ เหนื่อย จะต้องให้ข้อแนะนําในการปฏิบัติตน เพื่อป้องกันการแพร่ระบาดของเชื้อโรคโดยให้สวมหน้ากากอนามัยตลอดเวลา และให้พบแพทย์เพื่อรับการตรวจวินิจฉัย หรือติดต่อกรมควบคุมโรค เพื่อดําเนินการในส่วนที่เกี่ยวข้องต่อไป
ข้อ5ให้มีการประชาสัมพันธ์ สร้างความรู้ความเข้าใจ และรณรงค์แนะนําการปฏิบัติ เพื่อหลีกเลี่ยงการแพร่ระบาดของโรคติดเชื้อไวรัสโคโรนา2019 (COVID - 19)แก่ผู้ขับรถและเจ้าหน้าที่ ในสถานประกอบการขนส่ง ผ่านสื่อประชาสัมพันธ์รูปแบบต่างๆ เช่น ป้ายประชาสัมพันธ์ เสียงประชาสัมพันธ์และสื่อโซเชียลมีเดีย เป็นต้น
ทั้งนี้ ตั้งแต่บัดนี้เป็นต้นไป
ประกาศ ณ วันที่18มีนาคม พ.ศ.2563
นายจิรุตม์ วิศาลจิตร
อธิบดีกรมการขนส่งทางบก
รัฐบาลไทย-ข่าวทำเนียบรัฐบาล-ก้าวกระโดดอุตสาหกรรมระบบราง ก.วิทย์ จับมือพันธมิตร โชว์ผลงานวิจัย
วันอังคารที่ 21 กุมภาพันธ์ 2560
ก้าวกระโดดอุตสาหกรรมระบบราง ก.วิทย์ จับมือพันธมิตร โชว์ผลงานวิจัย
ก้าวกระโดดอุตสาหกรรมระบบราง ก.วิทย์ จับมือพันธมิตร โชว์ผลงานวิจัย
วันที่ 16 กุมภาพันธ์ 2560 ณ ห้องโถงชั้น 1 อาคารพระจอมเกล้า สํานักงานปลัดกระทรวงวิทยาศาสตร์และเทคโนโลยี / รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี ให้เกียรติเข้าร่วมกล่าวแสดงความยินดีในงานแถลงข่าว ความร่วมมือร่วมเป็นเจ้าภาพในการจัดงานประชุมและนิทรรศการระบบรางของไทย ครั้งที่ 3
กระทรวงวิทยาศาสตร์และเทคโนโลยี โดย สํานักงานพัฒนาวิทยาศาสตร์และเทคโนโลยี (สวทช.) ร่วมกับ กระทรวงคมนาคม โดยสํานักงานนโยบายและแผนการขนส่งจราจร การรถไฟแห่งประเทศไทย บริษัท รถไฟ ร.ฟ.ท. จํากัด และการรถไฟฟ้าขนส่งมวลชนแห่งประเทศไทย รวมถึงสมาคมวิศวกรรมระบบขนส่งทางรางไทย สํานักงานคณะกรรมการวิจัยแห่งชาติ(วช.) และ Railway Technical Research Institute หรือ RTRI ซึ่งเป็นสถาบันวิจัยระบบรางของประเทศญี่ปุ่น ในหัวข้องาน "อนาคตอุตสาหกรรมระบบรางไทย : ก้าวกระโดดไปด้วยยุทธศาสตร์ความร่วมมือการจัดซื้อจัดจ้างที่มีเงื่อนไขความร่วมมือในการพัฒนาอุตสาหกรรมระบบรางไทย" ระหว่างวันที่ 9-11 มีนาคม 2560 ณ สถานีรถไฟฟ้าแอร์พอร์ตเรลลิงก์ มักกะสัน
รศ.นพ.สรนิต ศิลธรรม กล่าวว่า ตามที่รัฐบาลได้มีการพัฒนาโครงสร้างพื้นฐานของประเทศ ผ่านโครงการลงทุนขนาดใหญ่ด้านการคมนาคมขนส่งทางรางโดยมีมูลค่ากว่า 2ล้านล้านบาท ซึ่งประเทศไทยไม่สามารถดําเนินการได้เองทั้งหมด จึงได้ความร่วมมือในการพึ่งพาเทคโนโลยีจากต่างประเทศเป็นส่วนใหญ่ ทั้งนี้ การก้าวข้ามการพัฒนาจากผู้ซื้อเทคโนโลยี ไปสู่ผู้ใช้ที่ฉลาด สามารถซ่อมแซม บํารุงรักษาได้ จนถึงเป็นผู้ผลิตเทคโนโลยีได้เอง เป็นสิ่งที่จําเป็นอย่างยิ่ง ประกอบกับนโยบาย “Thailand 4.0” ของรัฐบาลที่ต้องการปรับเปลี่ยนโครงสร้างเศรษฐกิจ ไปสู่ “Value-Based Economy” หรือ “เศรษฐกิจที่ขับเคลื่อนด้วยนวัตกรรม” ที่ส่งเสริมให้เกิดการสร้างเศรษฐกิจใหม่บนพื้นฐานแห่งความรู้ อันนําไปสู่การต่อยอดงานวิจัย เพื่อให้เกิดการพัฒนาอย่างก้าวกระโดดและสามารถพึ่งตนเองได้ในอนาคต
กระทรวงวิทยาศาสตร์และเทคโนโลยี ได้เล็งเห็นถึงความสําคัญต่อกระบวนการดังกล่าว จึงขอเชิญชวน หน่วยงานนโยบายของรัฐ ผู้ประกอบการเดินรถ หน่วยงานจัดซื้อจัดจ้าง/บํารุงรักษา สถาบันการศึกษา หน่วยงานวิจัยและภาคเอกชน รวมถึงประชาชนที่สนใจ ร่มรับฟัง พร้อมแสดงความคิดเห็นและข้อเสนอแนะในการประชุมและแสดงนิทรรศการอุตสาหกรรมระบบขนส่งทางรางไทย ครั้งที่ 3 โดยในวันที่ 9 มีนาคม 2560 ทางกระทรวงวิทยาศาสตร์และเทคโนโลยี ได้เรียนเชิญ พล.อ.ประยุทธ์ จันทร์โอชา นายกรัฐมนตรี เป็นประธานเปิดงาน เพื่อแสดงให้เห็นว่าภาครัฐให้ความสําคัญกับการลงทุนด้านการพัฒนาระบบรางชองประเทศ
ข่าว : นายปวีณ ควรแย้ม
ภาพและวีดีโอ : นายธนฉัตร มาลาเจริญ และ นายสุเมธ บุญเอื้อ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728 - 3732 โทรสาร 02 333 3834
E-Mail : pr@most.go.th Facebook : sciencethailand
รัฐบาลไทย-ข่าวทำเนียบรัฐบาล-นายกรัฐมนตรีระบุปรับคณะรัฐมนตรีในช่วงเวลาที่เหมาะสม เผยคำนึงถึงผลประโยชน์ของประเทศชาติเป็นหลัก
วันอังคารที่ 7 พฤศจิกายน 2560
นายกรัฐมนตรีระบุปรับคณะรัฐมนตรีในช่วงเวลาที่เหมาะสม เผยคํานึงถึงผลประโยชน์ของประเทศชาติเป็นหลัก
นายกรัฐมนตรีระบุปรับคณะรัฐมนตรีในช่วงเวลาที่เหมาะสม เผยคํานึงถึงผลประโยชน์ของประเทศชาติเป็นหลัก
วันนี้ (7 พฤศจิกายน 2560) เวลา 14.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการปรับคณะรัฐมนตรีว่า เป็นวิธีการหนึ่งในการบริหารงาน ซึ่งรัฐบาลมีหน้าที่ดําเนินการตามนโยบายเจตนารมย์ของคณะรักษาความสงบแห่งชาติว่าจะทําอย่างไรให้บ้านเมืองสงบสุข มีความมั่นคง มีเสถียรภาพทั้งการเมือง และความมั่นคง นําไปสู่การแก้ไขปัญหาด้านเศรษฐกิจ โดยเฉพาะอย่างยิ่งการแก้ไขปัญหาให้กับประชาชนผู้มีรายได้น้อย และเกษตรกร ส่วนการปรับคณะมนตรีนั้น อยู่ที่ผลงาน ยืนยันทุกคนไม่บกพร่องในการปฏิบัติหน้าที่ ทุกคนต่างทําหน้าที่ของตัวเองอย่างดีที่สุด และไม่มีปัญหาภายในรัฐบาล โดยการปรับคณะรัฐมนตรีจะทําให้ดีที่สุด เพื่อให้การปฎิรูปประเทศเดินหน้าต่อไปได้ในอนาคต สามารถทํางานอย่างต่อเนื่อง ทั้งเรื่องของโครงสร้างและการช่วยเหลือประชาชน สําหรับช่วงระยะเวลาการปรับคณะรัฐมนตรี จะปรับในเวลาที่เหมาะสมกับสถานการณ์ และไม่ได้คํานึงถึงสัดส่วนทหารหรือพลเรือน แต่คํานึงถึงผลประโยชน์ของประเทศชาติเป็นหลัก
-------------------------------------------
รัฐบาลไทย-ข่าวทำเนียบรัฐบาล-ไทยสมายล์ตอบรับมาตราการด้านความปลอดภัยในสถานการณ์ COVID-19 แจ้งระงับการให้บริการห้องรับรองพิเศษ [กระทรวงคมนาคม]
วันจันทร์ที่ 30 มีนาคม 2563
ไทยสมายล์ตอบรับมาตราการด้านความปลอดภัยในสถานการณ์ COVID-19 แจ้งระงับการให้บริการห้องรับรองพิเศษ [กระทรวงคมนาคม]
ไทยสมายล์ตอบรับมาตราการด้านความปลอดภัยในสถานการณ์ COVID-19 แจ้งระงับการให้บริการห้องรับรองพิเศษ
เพื่อตอบรับมาตราการด้านความปลอดภัยในสถานการณ์ COVID-19 ไทยสมายล์ขอแจ้งระงับการให้บริการห้องรับรองพิเศษ เคาน์เตอร์บริการอาหารว่างและคูปองแลกเครื่องดื่มและขนมตั้งแต่วันที่ 1 เมษายน 2563 เป็นต้นไป จนกว่าจะมีการเปลี่ยนแปลง
ไทยสมายล์ขออภัยในความไม่สะดวกมา ณ ที่นี้ และพร้อมเคียงข้างคุณเสมอ ไม่ว่าสถานการณ์จะเป็นอย่างไรเราสัญญาว่าจะพาคุณไปถึงที่หมายอย่างปลอดภัย พร้อมรอยยิ้ม
..................................................
THAI Smile Airways is making several changes in service and policies in responding to coronavirus (COVID-19) and its impact on our customers.
These changes include temporarily suspension of lounge of all lounge for all domestic flight, food and beverage voucher including Grab and Go
from 1 April 2020 until further notice.
THAI Smile Airways apologizes for the inconvenience caused. And will always be by your side no matter what happens. We promise to take you safely to your destinations, always with a smile.